DRT บริหารต้นทุนดี ไตรมาส 3 มีกำไรเกือบ 40%
DRT บริหารต้นทุนการผลิตดี ไตรมาส 3 มีกำไรเกือบ 40% โดยมีกำไร 67.57 ลบ.จากปีก่อนที่มีกำไร 48.78 ลบ.ขณะที่ 9 เดือนมีกำไร 272.17 ลบ.จากปีก่อนมีกำไร 271.51 ลบ.
10 พ.ย. 2558

บริษัท ผลิตภัณฑ์ตราเพชร จำกัด (มหาชน) หรือ DRT รายงานผลการดำเนินงานไตรมาส 3/58 สิ้นสุดวันที่ 30 ก.ย.58 มีกำไรสุทธิ 67.57 ล้านบาท หรือมีกำไรสุทธิ 0.06 บาทต่อหุ้น เพิ่มขึ้น 39% จากช่วงเดียวกันของปีก่อนที่มีกำไรสุทธิ 48.78 ล้านบาท หรือมีกำไรสุทธิ 0.05 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 272.17  ล้านบาท หรือมีกำไรสุทธิ 0.26 บาทต่อหุ้น เพิ่มขึ้น 0.25% จากช่วงเดียวกันของปีก่อนที่มีกำไรสุทธิ 271.51 ล้านบาท หรือมีกำไรต่อสุทธิ 0.26 บาทต่อหุ้น
โดยผลการดำเนินงานที่มีกำไรเพิ่มขึ้น  เนื่องจากบริหารจัดการด้านต้นทุนการผลิตและสินค้าคงเหลือที่ดีขึ้น ทำให้ต้นทุนการผลิตลดลง มีผลให้กำไรขั้นต้นเพิ่มขึ้น